**ILTAKOULU RY  PÖYTÄKIRJA**

**HALLITUKSEN KOKOUS 10/2018**

**Paikka: Pinni A, Ylävitone**

**Aika: perjantai 7.9.2018 kello 08:00**

**Paikalla:**

Aino Kattilakoski, puheenjohtaja

Juho Matinlauri, sihteeri

Petra Pieskä

Lotta Haataja

Emma Tuomela

Suvi Nieminen

Aino Myllymäki

Rita Klemola

Fiija Maunula

Olivia Din Belle

Arttu Rintanen

1. **Kokouksen avaaminen**

Avataan kokous klo 08:14.

1. **Kokouksen laillisuus ja päätösvaltaisuus**

Todetaan kokous lailliseksi ja päätösvaltaiseksi.

1. **Kokouksen pöytäkirjantarkastajien valinta**

Valitaan kokouksen pöytäkirjantarkastajiksi Aino Myllymäki ja Arttu Rintanen.

1. **Kokouksen esityslistan hyväksyminen**

Ehdotetaan, että esityslistaan tehdään seuraavat muutokset: poistetaan kohta *Tiedotus,* siirretään kohta *Edustajistovaalit* kohdan *Talous* jälkeen ja lisätään kohta *Sähköiset* *päätökset* kohdan *Ilmoitusasiat ja posti* jälkeen.

Hyväksytään muutokset ja esityslista.

1. **Ilmoitusasiat ja posti**

Ei ilmoitusasioita ja postia.

1. **Sähköiset päätökset**
2. Fiija Maunula ehdotti 24.8., että maksamme Juvenes printille 198,40 euroa Antin fuksinumeron painosta. Ehdotus hyväksyttiin.
3. Saara Hildén ehdotti 29.8., että ilmoitamme Työväen Ampujat yliopiston jalkapallosarjaan ja maksamme siitä 42 euroa. Ehdotus hyväksyttiin.
4. Aino Kattilakoski ehdotti 30.8., että varaamme Hämeenkadun Approille 70 lippua. Paikka määräytyy ja tilaus tapahtuu jatkopaikkaäänestyksen jälkeen 7.9. mennessä. Eli tällä ehdotuksella päätettäisiin vain lippujen määrä, ei muuta. Ehdotus hyväksyttiin.
5. Aino Kattilakoski ehdotti 30.8., että varaamme noin 40 euroa kustantavan sähköauton Toasilta pubirundin tiedustelureissua ja bilekauppareissua varten. Ehdotus hyväksyttiin.
6. **Talous**
7. Taloustilanne

Iltakoulun tilillä on 15 306,90 €.

1. Laskut ja korvaukset

Fiija Maunula esittää, että maksamme seuraavat maksut: Laulukirjat Eräsalon kirjapaino OY 517,08 €, Brysselin excu Oulun Matkatoimisto OY 4470,00 € ja Fuksimökki Viialan VPK 300,00 €. Hyväksytään esitys.

Fiija Maunula esittää, että korvataan Suvi Niemiselle 5,29 € Amazing Racen hallitusrastin kuluja, Terhi Lintumaalle 14,34 € harkka-approjen rastin kuluja, Emma Tuomelalle 20,55 € kv-opiskelijoiden orientaatioviikon kuluja, Roosa Käsmälle 5,30 € Amazing Racen rastinpitokuluja ja Ellen Mäkelälle 2,49 € + 24,65 € + 6,00 € Amazing Racen kuluja. Hyväksytään esitys.

1. **Edustajistovaalit**

Iltakoulun haalareita on käytetty edustajistovaaleissa mukana olevan Oikeisto-opiskelijoiden vaalilistan kampanjointikuvassa. Juho Matinlauri otti yhteyttä listan edustajiin ja sen jälkeen keskusvaalilautakuntaan. Keskusvaalilautakunta ei näe, että kyseessä olisi varsinainen sääntörikkomus, mutta voi halutessamme olla vielä yhteydessä vaalilistaan.

Juho Matinlauri ehdottaa, että pyydetään aluksi vaalilistalta kuvan poistamista, sillä sellaisenaan se voi antaa väärän viestin Iltakoulun poliittisesta riippumattomuudesta. Hyväksytään esitys.

1. **Menneet tapahtumat**
2. 24.8. Epävirallinen hengailuiltama

Järjestettiin Kummassa, osallistujia noin 50. Tapahtumapaikan piti olla alunperin Doriksessa, mutta varauksessa oli tapahtunut sekaannus. Jatkossa eventtipaikkoihin kannattaa soittaa etukäteen.

1. 25.8. Tutustumisillanvietto

Järjestettiin Amos-klubilla. Leikittiin tutustumispelejä ja saunottiin. Illanviettoon osallistui noin 35 uutta opiskelijaa. Tapahtuma oli erittäin onnistunut.

1. 27.8. Tampereen kaupunkikierros ja pubivisa

Tapahtumaan osallistui 43 henkilöä ja kolme vaihto-opiskelijaa. Kierroksen jälkeen järjestettiin pubivisa ravintola Tiikerihaissa. Kysymykset esitettiin myös englanniksi.

1. 28.8. Amazing Race

Tapahtumaan osallistui 75 henkilöä. Tapahtuma järjestettiin ympäri Tampereen keskustaa. Palkintojenjako oli Kummassa ja jatkot Doriksessa. Tapahtuma oli onnistunut, ja rastikierrokselle osallistui ennätysmäärä kilpailijoita. Tapahtuman pääsymaksuista kertyi 15 3€, jota käytettiin kattamaan tapahtuman palkinnot ja rastien menot. Ylijäänyt summa käytettiin harkka-approjen kulujen kattamiseksi.

1. 29.8. Museovierailu Vapriikissa

Fuksiviikkojen kulttuuritapahtuma oli vierailu Marilyn – nainen roolien takana -näyttelyyn Vapriikissa. Osallistujia oli n. 10, joista puolet oli fukseja. Edellisen päivän tapahtumalla lienee ollut vaikutusta osallistujamäärään. Tapahtumasta tulleen palautteen perusteella kohteeksi valikoitunut näyttely oli kiinnostava ja sopivan lyhyt alkoholipitoisen tapahtuman jälkeisenä päivänä kierrettäväksi. Alhaisesta osanottajamäärästä huolimatta tapahtuma oli kuitenkin onnistunut.

1. 30.8. Harkka-appro

Appro-pisteinä toimivat tutoreiden sekä hallituslaisten kodit. Osallistujia oli noin 45. Tapahtuma oli erinomaisesti järjestetty ja menestys.

1. 2.9. Lautapeli-ilta

Järjestettiin Petra Pieskän luona. Osallistujia oli ennätykselliset 28. Tapahtuma oli onnistunut.

1. 3.9. Fuksimökki

Järjestettiin Palokärjen mökillä Viialassa. Osallistujia oli 43. Saunottiin, grillattiin, pelailtiin pelejä ja Bosa oli vierailemassa. Tapahtuma oli erittäin onnistunut.

1. 4.9. Fuksiliikka

Pesäpalloa vaihto-oppilaiden kanssa Sorsapuistossa. Tapahtumassa osallistujia noin 50. Osallistujia oli odotettua enemmän, jatkossa kannattaa ottaa huomioon, että vaihtareita saattaa tulla myös muista ainejärjestöistä. Pesäpalloa on toivottu myös jatkossa.

1. **Tulevat tapahtumat**
2. 10.9. Pispala-kierros

Tutorit johdattavat iltakoululaiset kuvankauniiseen Pispalaan. Tapaaminen 16.30 Tampereen teatterin edessä.

1. 11.9. CA ja Kekkos-bileet

Ideana lähettää fuksit tekemään haasteita Tampereen keskustaan. Kekkos-bileet järjestetään Aino Kattilakosken luona. Ohjelmassa muun muassa Iltakoulu-aiheinen tietovisa. Viron viinoja käytetään booliin. Olivia Din Belle esittää, että Kekkos-bileisiin hankitaan sitruunaa ja mahdollisesti muita tarpeita varten budjetoidaan 10 euroa. Hyväksytään esitys.

1. 13.9. Fuksisitsit

Hyvällä mallilla, ilmoittautuminen on käynnissä, nyt pitää kerätä porukka jotka lähtevät auttamaan sitsikauppaan. Päätetään, että tapahtumaan otetaan 100 osallistujaa.

1. 11.10. Hämeenkadun appro

Jatkopaikaksi valikoitui äänestyksen jälkeen Ilona, jossa esiintyy Kasmir. Liput olivat kuitenkin jo loppu, joten päätetään jatkopaikaksi toiseksi äänestyksessä tullut Olympia, jossa esiintyy Juno. Ostetaan lippuja 66 kpl aiemmasta päätöksestä poiketen, sillä lipunmyyntijärjestelmä antaa sen maksimimääräksi.

1. Haalarikastajaiset

Ryhdytään suunnittelemaan Hiiriviikkojen päätyttyä.

1. 9.11. Marrasjuhlat

Pitäisi löytää juontajat sekä selvitellä catering-asiaa. Aino Myllymäki esittää, että nostetaan budjetti 5000 euroon. Hyväksytään esitys. Kutsutaan Boomi, Staabi, Interaktio ja JKY. Ilmoittautuminen 1. lokakuuta klo 12 alumneille ja viikkoa myöhemmin jäsenistölle. Event auki 17.9.

1. Muut tulevat tapahtumat
   1. Huminat 17.10. Meidän vastuut: haalarimerkki, valokuvaaja, etkot.
   2. Debattitapahtuma lokakuun lopulla. Kysytään mukaan UTA Debate Society. Alkoholiton.
   3. Viiniä sohvalla 3.10. Vieraaksi Atte Järvinen, jolle korvataan matkat halvimman julkisen mukaan.
   4. Kiljuntekokilpailut. Jatketaan ideointia, mutta toteuttaminen olisi realistista aikaisintaan alkuvuonna.
   5. Ruokatapahtuma. Jatketaan ideointia ja järjestetään, jos on aikaa.
2. **Tutorointi ja ainejärjestötila**

Ensimmäisen vuoden opiskelijoille on osoitettu henkilökohtaiset tutorit, jotka soittivat fukseille ennen opintojen alkua. Ensimmäisellä viikolle fukseille järjestettiin kaksi tutorointi-sessiota. Lisäksi jokainen tutori on perustanut What's up ryhmät omille fukseilleen. Tutorointi on koskenut myös maisteri-fukseja. Tutorointi ja yhteydenpito fukseihin jatkuvat ensimmäisten viikkojen päätyttyäkin.

Olivia Din Belle esittää Aj-tilan syyssiivousta. Hyväksytään esitys. Olivia Din Belle aikoo tuoda syyskokouksessa esiin tahtonsa siirtää vastuun aj-tilasta sihteerille. Keskinäisesti onkin jo sovittu, että Aj-tilasta vastaa toistaiseksi sihteeri. Aj-tilan päivystysvuorojen varaaminen on lähtenyt erityisen tahmeasti liikkeelle, joten vastuu päivystämisestä on toistaiseksi hallituksella. Juho Matinlauri esittää kulkulupien syyssiivousta. Hyväksytään esitys. Sovitaan tarkemmat yksityiskohdat myöhemmin.

1. **Kansainvälisyys ja kehitysyhteistyö**

Kv-opiskelijat ovat osallistuneet mukavan aktiivisesti tapahtumiin myös Hiiriviikoilla. JKY:n ja ESN FINT:in yhteistyönä järjestettävät kv-sitsit 17.9., myös muita tapahtumia syksylle suunnitteilla.

1. **Kulttuuri ja laulukirjauudistus**

Kulttuurikatsaukset ovat taas alkaneet kesätauon jälkeen. Niitä ilmestyy vuoden 2018 aikana vielä kolme kappaletta.

Bussirundin kohteet on valikoitu ja sopiviksi testattu, ja juoma-alennuksista neuvotellaan vielä yhden baarin kanssa. Eventtiä ei kirjoitushetkellä ole vielä julkaistu, mutta sitova ilmoittautuminen rundille alkaa torstaina 13.9. klo 12. Bussirundin hinta on 10€, kuten aiempina vuosina. Tapahtuman ohjelmaosuus on vielä auki, ja hakusessa rundille onkin vielä paikallistietoutta ja viihdepuolta.

Laulukirjauudistuksen toteutuksessa on ilmennyt vakavia puutteita, joten kokouksessa hallitukselle esitetään Lotta Haatajan laatima selonteko sitsilauluprojektia varten laadituista jäsenille kohdistetuista kyselyistä ja niihin saaduista vastauksista. Lisäksi laulukirjaprojektin kulusta tehdään selvitys, jonka toteuttavat Lotta Haataja ja Arttu Rintanen.

Syksyllä olisi tarkoitus järjestää myös muita kulttuuritapahtumia, joiden ajankohdat tulisi päättää nopeasti, jotta niillä on mahdollisuus toteutua. Lotta Haataja ehdottaa mahdollisiksi kulttuuritapahtumiksi vierailua Sara Hildénin taidemuseon Anj Smith -näyttelyyn, kirppiskierrosta, leffailtaa, omakustanteista retkeä edulliseen konserttiin ja kuvataidetapahtumaa (piirustus/maalauspaja). Jatketaan suunnittelua.

1. **Liikunta**

Työväen Ampujien pelit alkavat maanantaina ja toinen peli heti tiistaina. Pelipaitoja on niukasti jälkeen ja kannattaisi miettiä jos ylijäämää käytettäisiin uusiin paitoihin ja sitten otettaisiin panttisysteemi käyttöön. Syksylle suunnitteilla ainakin SuperPark opiskelijailtana ja pohditaan mikä olisi hauska ruskaretken kohde ja mietitään jos lähdettäisiin kiipeilemään johonkin, Nekala vaikuttaa potentiaaliselta.

1. **Koulutuspolitiikka**

Lukuvuoden avajaisseminaari on torstaina 20.9.

1. **Työelämä,** **alumni, excu**

Excursion aikataulut valmiit ja matkaan lähteville lähetetään viestiä näistä. Yksi opiskelija perui osallistumisen, mutta tilalle saatiin varasijalla ollut opiskelija, joten selvittiin ongelmitta. Yhteistyö Erton kanssa tuottanut hieman kommunikaatio-ongelmia.

Pohdinnassa pitäisikö järjestää yhteislähtö, jossa Iltakoulu varaa ja maksaa Onnibussiin matkat ilmoittautuneille henkilöille ja he maksavat IK:lle? Monimutkaista mutta olisi hyvä varmistaa, että halukkaat saavat lipun.

SYY:n ainejärjestövastaavan on ollut tapaaminen ja SYY Tampereen ja Iltakoulun yhteinen Tampereen excursion suunnittelu eteni. Puhuttiin noin 20 hengen osallistujamäärästä.

1. **Varainhankinta ja yritysyhteistyö**

Haalareita tilattiin 47 kappaletta ja jokaiseen tuli yhteensä 13 mainosta tai painatusta. Uutta haalarimerkkitilausta loppuneiden tilalle suunnitellaan. Arttu Rintanen esittää, että hyväksytään 400 € arvoinen yhteistyösopimus Naima-baarin kanssa, jolla annetaan mainospaikka haalareihin ja järjestetään kaksi tapahtumaa baarissa tänä syksynä. Hyväksytään esitys. Aino Kattilakoski esittää, että Naima-baarin sponsoritulot 400 € käytetään Marrasjuhlien budjettiin. Hyväksytään esitys.

Aasian-vaihtoihin keskittynyt Asia Exchange on ehdottanut Iltakoululle yhteistyötä. Yhteistyökuviossa Iltakoulu viestisi Asia Exchangen tarjoamista mahdollisuuksista, ja jokaista Iltakoulun maininnutta yrityksen kautta vaihtoon hakevaa henkilöä kohden Iltakoulu saisi 50 €. Myös hakijat saisivat kuluistaan 50 € alennuksen.

1. **Muut esille tulevat asiat**

Ei muita esille tulevia asioita.

1. **Seuraavan kokouksen ajankohta**

Päätetään Doodlessa myöhemmin.

1. **Kokouksen päättäminen**

Päätetään kokous klo 10:07.

Aino Kattilakoski, puheenjohtaja Juho Matinlauri, sihteeri

Aino Myllymäki, pöytäkirjantarkastaja Arttu Rintanen, pöytäkirjantarkastaja